**VPRAŠANJA ZA PONOVITEV SNOVI ZA 7. RAZRED GEOGRAFIJE**

1. **Naštej države srednje Evrope.**

Nemčija, Poljska, Češka, Slovaška, Švica, Lihtenjštajn, Avstrija, Madžarska, Slovenija.

1. **Opiši narodno, versko in jezikovno sestavo Srednje Evrope.**

**Narodi:** Slovani, Germani

**Jezikovna sestava:** slovanska in germanska.

**Verska sestava**: Katoličani, prostestanti, pravoslavci.

1. **Razloži nastanek Panonske nižine!**

Panonska nižina je po nastanku tektonska udorina, ki o je nekoč zalivalo morje. To je v obdobju nastanka Alp in Karpatov odteklo, na dnu udorine so se začele nabirati usedline, ki so jih nanašale reke in veter.

Fine trnate nanose vetra imenujemo puhlica, na njej se je razvila zelo rodovitna črnica.

1. **Zakaj ima Panonska nižina dobre pogoje za kmetijstvo?**

Ker ima rodovitno prst, ugodno podnebje in raven svet.

1. **Naštej nekaj industrijskih rastlin, ki jih pridelujejo v Panonski nižini.**

**Glavni poljedelski pridelki**: pšenica, koruza, industrijske rastline (sončnice, sladkorna pesa, soja…).

**V živinoreji prevladuje** govedoreja, perutninarstvo, prašičereja.

**V gričevnatem svetu** je pomembno vinogradništvo in sadjarstvo.

I**ndustrija** je usmerjena v predelavo kmetijskih pridelkov.

Pomembno vlogo ima turizem.

1. **Opiši nastanek Alp.**

Alpe so z izjemo osrednjega dela nastale z usedlin, ki so se v srednjem Zemljinem veku odlagale v takratno morje. V Zemljinem novem veku je začela afriška plošča drseti proti Evrazijski. Pritiski na stiku obeh plošč so povzročili, da so se začele usedline gubati in dvigovati. Nastale so Alpe, ki so jih hkrati z dviganjem oblikovale zunanje sile. Med njimi ledeniki. Posledice ledeniškega preoblikovanja so ledeniške doline v obliki črke U, ledeniški nanosi in ledeniška jezera.

1. **Pojasni rastlinske višinske pasove.**

Za gorsko podnebje so značilne mrzle in dolge zime ter hladna in kratka poletja z veliko padavin.

Z višino se temperature znižujejo, tanjša se debelina prsti, pobočja so vedno bolj strma, s tema pa se slabšajo pogoji za rast.

Ker se rastlinstvo prilagaja podnebju, so se v Alpah oblikovali rastlinski višinski pasovi:

-listnati gozd,

-mešani gozd,

-iglasti gozd,

-gozdna meja,

-ruševje,

-večni sneg in led, snežna meja.

1. **Naštej države Jugovzhodne Evrope.**

Srbija, Kosovo, Romunija, Bolgarija, Makedonija, Hrvaška, Bosna in Hercegovina, Črna Gora, Albanija.

1. **Naštej države Južne Evrope.**

Andora, Italija, Vatikan, Malta, Španija, Grčija, Portugalska, San Marino.

1. **Opiši podnebje in rastje Južne Evrope.**

Območja ob Sredozemskem morju imajo **sredozemsko podnebje**, ki seže do prvih gorovij. Poletja so vroča in suha, zime so mile in vlažne. Temperature večinoma ne padejo pod 0°C.

Najvišja gorstva imajo **gorsko podnebje (**mrzle zime, hladna poletja), medtem ko je v zaledju gorovij **celinsko podnebje** (vroča poletja in mrzle zime).

**Sredozemsko rastje:** rastje je prilagojeno suši. Včasih so prevladovali borovi gozdovi. Danes prevladuje grmičasto rastje – makija.

**Gorsko rastje**: se spreminja z nadmorsko višino. Oblikovali so se rastlinski višinski pasovi (glej nalogo 7).

**Celinsko rastje**: na območjih z več padavin rastejo listnati in mešani gozdovi, na območjih z manj padavin pa je stepa.

1. **Pojasni značilnosti Sredozemskega morja.**

-notranje morje: s Sredozemskim morjem izmenjuje zelo malo vode in še to zgornjo, toplejšo vodo,

-med najtoplejšimi morji,

-med najbolj slanimi morji (38 g soli ),

-prosojno morje (vidi se v globino),

-malo planktona (zato ima malo rib),

-zelo onesnaženo morje (zaradi ladijskega prometa, množičnega turizma, onesnaženih rek, velikih naselij ob obalah, veliko odpadkov).

1. **Pojasni vzroke za onesnaženost morja.**

Sredozemsko morje je zelo onesnaženo morje zaradi:

- ladijskega prometa: ki je zelo gost zaradi Sueškega prekopa,

-množičnega turizma: zaradi katerega se v poletnem času število prebivalstva sredozemskih mest zelo poveča,

-onesnaženih rek: ki pritečejo iz kmetijskih in industrijskih območij,

-velikih naselij ob obalah: iz katerih premalo očiščene odplake pogosto odtekajo v morja,

- veliko odpadkov, ki pristanejo v morju, pride iz kopnega, poseben problem predstavlja plastika.

1. **Razloži gospodarstvo Južne Evrope.**

Pogoji za kmetijstvo so slabši zaradi goratega sveta in pomanjkanja vode.

Najugodnejši pogoji so v Padski nižini ob rekah, kjer je možno namakanje.

Pridelujejo: oljke, agrume, vinsko trto, fige, zelenjavo.

Težave s strmimi pobočji so v preteklosti reševali z gradnjo teras. Težave s pomanjkanjem padavin so rešili s sajenjem rastlin, ki so prilagojene na sušo in z namakanjem.

Na portugalskem pridobivajo pluto.

Za živinorejo je značilna vzreja drobnice, razen v Padski nižini, kjer je razširjena govedoreja, prašičereja in perutninarstvo.

Industrija je zaradi pomanjkanja surovin v preteklosti se razvijala počasneje. Gospodarsko razvitejši sta Italija in Španija, kjer je pomembnejša avtomobilska industrija, predelava nafte, farmacevtska in živilska industrija.

Tukaj so pomembna pristanišča: Valencia, Lizbona, Barcelona, Genova, Benetke, Marseille,….

1. **Razloži pomen turizma v Južni Evropi.**

Obmorski turizem je pomembna gospodarska dejavnost. Še posebej je razvit obalni turizem z glavno poletno sezono. Toplo morje, vroča poletja in bogata kulturna dediščina privabljajo turiste.

1. Predstavi vulkansko delovanje v Južni Evropi ( značilnosti vulkana, posledice, zakaj nastane).

Posledice premikanja litosferskih plošč **so ognjeniki**, potresi, oceanski hrbti, gorstva in otoki. Večina ognjenikov nastane tam, kjer se plošči razmikata ali podrivata.

**Ognjeniki se največkrat** pojavljajo v obliki stožčastih vzpetin- ognjišče. Iz teh vzpetin ob izbruhu na površje prihajajo vroči plini, vulkanski pepel, kamni različnih oblik in velikosti in lava.

**Delujoči ognjeniki** so tisti, ki stalno ali občasno bruhajo lavo.

**Mirujoči ognjeniki** so tisti, ki so že v davni preteklosti prenehali delovati.

**Ognjeniški aktivnost** pogosto spremljajo tudi izviri vroče vode, gejzirji ter razpoke iz katerih izhajajo žveplo in drugi plini.

Vulkanologi (znanstveniki, ki opazujejo vulkane) opazujejo ognjenike in skušajo napovedati izbruhe.

1. Naštej države Zahodne Evrope.

Velika Britanija, Nizozemska, Luksemburg, Belgija, Francija, Irska.

1. Pojasni polderje (kaj je to polder, kako nastane, uporaba).

Večji del Nizozemske leži v zahodnem delu Nemško-poljskega nižavja.

Nizozemska od 10.st dalje iz morja pridobiva nova zemljišča - polderje.

Polderji ležijo pod morsko gladino in predstavljajo skoraj petino današnjega ozemlja Nizozemske. Novo pridobljena zemljišča so spremenjena v obdelovalne površine in naselja. Novo pridobljena zemljišča so zavarovali pred morskimi in rečnimi poplavami s sistemom zapornic, jezov in protipoplavnih nasipov.

1. Razloži, kaj vpliva na podnebje Zahodne Evrope.

**-Severnoatlantski tok**: zaradi toplega toka so temperature precej višje kot glede na geografsko lego.

**-vetrovi**: iz morja na kopno prinašajo topel in vlažen zrak,

**-uravnano površje**: omogoča vpliv toka daleč v notranjost.

1. Naštej in razloži podnebje in rastje Zahodne Evrope.

**Oceansko podnebje:** topla poletja, mile zime, temperature pozimi ne padejo pod 0°C. temperaturne razlike med letnimi časi so majhne in temperature razporejene čez vso leto.

**Sredozemsko podnebje:** Poletja so vroča in suha, zime so mile in vlažne. Temperature večinoma ne padejo pod 0°C.

**-gorsko podnebje (**mrzle zime, hladna poletja).

**Sredozemsko rastje:** rastje je prilagojeno suši. Včasih so prevladovali borovi gozdovi. Danes prevladuje grmičasto rastje – makija.

**Gorsko rastje**: se spreminja z nadmorsko višino. Oblikovali so se rastlinski višinski pasovi (glej nalogo 7).

1. Pojasni gospodarstvo Zahodne Evrope.

-**intenzivno kmetijstvo:** največji ha donos in uporaba najnovejših znanstvenih spoznanj, mehanizacije in umetnih gnojil.

-**specializirano kmetijstvo:** usmerjeno v eno panogo (ali poljedelstvo, ali govedoreja…)

-**industrija visokih tehnologij**: zelo tehnološko dorečeni postopki.

-**turizem:** zelo razvit (Paris, London, Šampanja…).

-**pomorski promet:** pristanišča ob Atlantskem oceanu so povezana s celim svetom.

1. Naštej države Severne Evrope.

Islandija, Norveška, Švedska, Danska, Finska, Estonija, Latvija, Litva.

1. Pojasni ledeniško delovanje v Severni Evropi.

Površje pribaltskih držav in Danske je ravno in pokrito z ledeniškimi nanosi.

Površje Severne Evrope je v celoti ledeniško preoblikovano.

V času ledenih dob so ledeniki prekrivali večino severnega dela Evrope, Britansko otočje, Nemško-Poljsko nižavje in severni del Vzhodnoevropskega nižavja. Ko se je ledeni pokrov stopil, se je dvignila gladina morja in morje je zalilo dele kopnega.

Ledeniki so za sabo pustili številne sledove. V gorah so doline dobile obliko črke U, v njih so ledeniki puščali material, ki so ga nosili s sabo ali potiskali pred sabo. Takšne nanose imenujemo ledeniške morene.

Značilnosti ledeniškega preoblikovanja: doline v obliki črke U, fjordi, morene, ledeniška jezera

1. Naštej in opiši podnebje ter rastje Severne Evrope.

Podnebje:

**-tundrsko podnebje**: dolge zime in kratka poletja,

**-zmerno hladno podnebje**: dolge, mrzle zime in topla poletja,

**-oceansko podnebje**: topla poletja, vlažne in hladne zime.

Rastje:

**-tundra:** mahovi, lišaji, posamezne cvetlice in nizko grmičevja,

-**iglasti gozdovi oz. tajga** v Rusiji,

-**travniki in listnati gozdovi.**

1. Pojasni poselitev Severne Evrope.

Severna Evropa je najredkeje poseljen del Evrope. Gostota prebivalstva se zmanjšuje od juga proti severu, kjer so redko oz. skoraj neposeljeni predeli.

Izjema je Norveška, ki je zaradi Severnoatlantskega toka poseljena daleč na sever.

1. Razloži gospodarstvo Severne Evrope.

Dobro razvito gospodarstvo temelji na znanju in izrabi lastnih naravnih virov- gozdov, rek, rud ter morja, bogatega z ribami in nahajališči nafte.

Danska ima zaradi rodovitne prsti ugodne pogoje za kmetijstvo. Danske kmetije so specializirane, kmetje izobraženi, in dobro organizirani.

1. Naštej države Vzhodne Evrope in severne Azije.

Belorusija, Moldavija, Ukrajina, Rusija.

1. Razloži podnebje in rastje Vzhodne Evrope in severne Azije.

Podnebje:

-**tundrsko ali subpolarno**: dolge zime in kratka poletja,

-**zmerno hladno**: dolge, mrzle zime in topla poletja,

**-celinsko**: vroča poletja, mrzle zime.

Rastje:

**-tundra:** mahovi, lišaji, posamezne cvetlice in nizko grmičevja,

-**iglasti gozdovi oz. tajga** v Rusiji,

-**listnati in mešani gozdovi ter stepa.**

1. Razloži poselitev Vzhodne Evrope in severne Azije.

Vzhodna Evropa je ob Severni Evropi najredkeje poseljeno območje v Evropi. Še redkeje je poseljena Severna Azija. Večina prebivalcev Rusije živi v evropskem delu Rusije, ki je mnogo manjši od azijskega.

Gostota prebivalstva je precej večja na jugu, medtem ko so na severu naselja predvsem ob velikih rekah.

Te države imajo relativno visok delež mestnega prebivalstva.

1. Pojasni gospodarstvo Vzhodne Evrope in severne Azije.

Na severu je najbolj razvito gozdarstvo ob večjih prometnicah.

Najboljši pogoji za kmetijstvo so v Ukrajini in na jugu Rusije, kjer je rodovitna črna prst in celinsko podnebje.

V Rusiji je industrija vezana na energijske vire in bogata nahajališča v Sibiriji in Uralu, kar je zaradi hladnega podnebja, velike oddaljenosti in težke dostopnosti še neizkoriščeno. Na tem območju prevladujejo težka industrija in velike stare tovarne, ki zaradi zastarele tehnologije onesnažujejo okolje.